Poldark

Poldark er en britisk TV-serie utviklet av Debbie Horsfield og er basert på Winston Graham sine bøker. Serien gikk på BBC One fra 2015 til 2019. 

Skuespilleren Aidan Turner spiller hovedrollen Ross Poldark, mens Heida Reed spiller Elizabeth og Eleanor Tomlinson spiller Demelza. Dette er den andre dramatiseringen av Grahams romaner. Den første ble laget og sendt av BBC One mellom 1975 og 1977.

Handling 
Hovedpersonen kaptein Ross Vennor Poldark reiser hjem til Cornwall, England i 1783, etter å ha jobbet som soldat under den amerikanske frigjøringskrigen. Elizabeth som han tidligere hadde planer om å gifte seg med, trodde at han var død etter å ha vært borte så lenge, og er nå forlovet med hans fetter Francis. I tillegg møter Poldark på problemer rundt gruvedriften han skal arve, og driften er nå i betydelig gjeld. Serien forteller om Poldarks utfordringer rundt kjærligheten og hvordan livet hans blir etter han har kommet tilbake igjen.

Poldark møter snart en ung kvinne som heter Demelza Carne på Truro-markedet og ansetter henne som vaskehjelp. Men de forelsker seg snart, og gifter seg i 1787. I løpet av de fem sesongene fortsetter historien å følge livene til Ross og Demelza, samt Elizabeth og Francis og George Warleggan samtidig som de forsøker å håndtere ekteskapene deres, tapte kjærligheter, dødsfall, at barna deres blir født og krig.

Skuespillere 

 Aidan Turner som kaptein Ross Vennor Poldark
 Eleanor Tomlinson som Demelza Poldark.
 Ruby Bentall som Verity Blamey.
 Caroline Blakiston som Agatha Poldark.
 Phil Davis som Jud Paynter (sesong 1 og 2)
 Beatie Edney som Prudie Paynter
 Jack Farthing som George Warleggan
 Luke Norris som Dr. Dwight Enys
 Heida Reed som Elizabeth Poldark.
 Kyle Soller som Francis Poldark.
 Pip Torrens som Cary Warleggan
 Warren Clarke som Charles Poldark (sesong 1)
 Gabriella Wilde som Caroline Penvenen (sesong 2 til 5)
 John Nettles som Ray Penvenen (sesong 2 og 3)
 Christian Brassington som pastor Osborne Ossie Whitworth (sesong 3–4)
 Ellise Chappell som Morwenna Carne.
 Sean Gilder som Tholly Tregirls (sesong 3 og 4)
 Harry Richardson som Drake Carne (sesong 3 og 5)
 Josh Whitehouse som løytnant Hugh Armitage (sesong 3 og 4)
 Tom York som Sam Carne (sesong 3 til 5)
 Tim Dutton som Joseph Merceron (sesong 5)
 Kerri McLean som Catherine Kitty Despard (sesong 5)
 Vincent Regan som Edward Despard (sesong 5)
 Peter Sullivan som Ralph Hanson (sesong 5)
 Tristan Sturrock som kaptein Zacky Martin.

Referanser

Eksterne lenker
 

Britiske TV-serier fra 2010-årene
Britiske dramaserier
TV-produksjoner på BBC